Boligmarkedet er svært at komme ind på lige for tiden. Flere banker er i vanskeligheder i øjeblikket, men det ved du jo sikkert. Jeg købte selv min ejendom, men har før købt og solgt to ejendomme. Nu for tiden hvor finanskrisen er, som den er, vil jeg foreslå at du betaler af på dit lån så meget, som muligt hver måned.    Død sygt og kedeligt det ved jeg, men derved kan du bevise over for banken, at du har styr på økonomien. Hvor der er en vilje er der en vej.   Du skal nok få din drøm om dit eget sted med dyr. Hilsen Annie
... med de priser MÅ jeg altså flytte nordpå - det kræver bare lige et job i området først! Men det er vist den eneste mulighed for at købe noget på en "enkelt-indkomst-økonomi" - også selv om jeg slet ingen gæld har. Og heldigvis vil jeg - når derer sparet lidt mere op til køb - lede efter noget hvor huset er en del mindre, og derfor forhåbentlig billigt. Men foreløbig må der spares....
Det er helt rigtigt, man kan her omkring sagtens få noget til ganske fornuftige priser. Hvis man går lidt længere nord på, end jeg bor, så kan man såmænd få en ladebygning med i prisen... Så kom endlig til nordjylland 
Sidstnævnte er også rigtig skøn live kan jeg love dig 
Tak for alle jeres svar. Jeg har ikke en konkret bolig i kikkerten, men den sidste som Vibs 1 linker til er da for skøn   Der er nu intet krav om at det skal være en nedlagt landejendom. En villa eller evt. rækkehus er også ok. En landejendom vil selvfølgelig være guld, da jeg så kan have hestene hjemme (det må simpelthen være det billigste)...men jeg syntes at kunne fornemme priserne i østjylland  Jeg håber på at få jobbet jeg har søgt i Skanderborg og derved kan flytte hjem til østjylland igen. Flere input?
Jeg har også købt en ejendom alene, men jeg kunne også lægge de 40% af købsprisen uden at skulle låne. Alligevel var det lige knapt nok at jeg kunne få lov til at låne de sidste 60% af købsprisen ved DLR, men jeg var også studerende. Det er to år siden. Desuden er der altid flere uforudsete udgifter end man forestiller sig. I mit tilfælde har jeg fx i to år skulle betale ejendomsskat for 33 ha jord som ikke er mine egne og som jeg ikke har haft råderet over. Gården var nemlig under udstykning. Det er bare ét eksempel, så er der også selve ejendommen. Når man er alene har man som regel ikke råd til at købe noget som er perfekt istandsat, og det er DYRT at renovere et hus og de uforudsete udgifter kan hurtigt hobe sig op. Selvom jeg er handy med værktøj, så er der mange gange hvor jeg har stået i noget som jeg ikke selv kunne klare. Det koster også, hvis man ikke kender nogle søde håndværkere. Jeg kunne blive ved. Men som det er nu er jeg ikke i nærheden af tvangsauktion, jeg kan betale mine regninger og har en stor friværdi. Men mit budget er stramt og shopping er der ikke noget der hedder mere. Jeg køber næsten alt brugt, HVIS jeg køber noget. Det er to år siden jeg har fået nyt tøj. Så væn dig til at leve på en sten, især hvis du vil have heste ved siden af og måske andre dyr og børn. Der skal jo være til en ekstra dyrlægeregning osv. Jeg tror, hvis jeg skal være realistisk, at det er så godt som umuligt for dig at få lov til at låne de penge uden at være gældfri først og have en pæn, stor opsparing. Det er, som andre skriver, svært at låne penge til fast ejendom for tiden. Hvis jeg var dig ville jeg vente nogle år. Jeg tror nemlig at der vil komme mange billige ejendomme og tvangsauktioner når folk skal til at betale afdrag på de afdragsfrie lån. Alt for mange har sat sig for hårdt i det. Så gør alt hvad du kan for at komme af med den gæld og få lavet en solid opsparing. Jeg tror ikke at et godt tidspunkt at købe fast ejendom. Men kæmp for din drøm, hvis det virkelig er en drøm. Det skal man altid gøre   Held og lykke med det.
Jeg har ikke selv været der, men jeg må tilstå, at trods jeg har lært mine unger, at man IKKE kigger ind når man kommer forbi noget spændende, så kan jeg ikke lade være selv  Idylen er bare til at føle på der, stedet er super perfekt, hvis jeg havde nogle mill (mange) for meget, så ved jeg godt, hvad jeg ville købe, tænk en flok islændere i de bakker, savle ... savle... Men jeg beholder mine 8 tdl i Ø. Hassing 
Jeg kiggede efter lejlighed sidste år og endte med et hus i stedet for   Huset indeholder to lejligheder, så jeg lejer den ene ud og får lidt "hjælp" på den måde. Det fede ved det er, synes jeg, at når jeg en dag får lyst og råd til at bruge det hele, så er der kun et års opsigelse imellem tanken og udførelsen  Jeg købte sådan cirka den dag, hvor økonomien vendte, så bankerne var ikke blevet overforsigtige endnu. Der blev lagt et meget stramt budget, som banken godkendte, fordi jeg blinkede med mine store blå øjne og sagde, at skulle taget falde ned om ørerne på mig, så måtte jeg af med hesten (3000 kroner i måneden), og når den var væk, så skulle jeg sådan set heller ikke bruge bilen til noget. Min bankmand var ikke dum - han spurgte, hvad så hvis jeg ikke kunne sælge hesten, og jeg fortalte ham, at så er prisen ikke i orden - og i sidste ende, så tager slagterierne det hele. Jeg fik lånet og huset - og så fandt jeg et weekendarbejde   Det har været guld værd, når dette eller hint gik i stykker, og håndværkerne skal have løn. Uden tror jeg, at hesten VAR røget. Det gjorde den nu alligevel - da jeg fandt ud af, hvor ufedt det er at have en hest, der ikke kan rides (men stadig skal betales) og hvor fedt det egentlig kunne være at have et badeværelse, som forsikringen gider at forsikre. Men bilen har jeg stadig!! Et lån på 135.000 er altså rigtigt mange penge i en stram økonomi - som jeg i hvert fald synes, at min blev, da jeg købte hus. Afhængigt af renten kan det koste op imod 1000 kroner i måneden, og det er immervæk en sjat, når man tænker på, at det kun er renter - man skylder stadig pengene væk. Jeg ville se at få det lån betalt ned, og jo hurtigere det kommer væk, jo mere overskud kan du demonstrere for banken. mvh. tina
Du bor da lige i nærheden, kan jeg regne ud..... 
Hi hi, det ved jeg ikke...... Jeg bor som skrevet i Ø. Hassing, 9362 Gandrup. Det vil sige, jeg bor lige just hvor man kommer ud af byen, nord på..... Hvor bor du da??
GGGG..... Udenfor Ulsted.... Så det er da lige i nærheden.... Herude på landet i hvert fald....
Jeg måtte lige ind og lure, og ved du hvad, i medvind kan jeg nærmest kaste en papirflyver over til jer (hvis jeg altså er skide god til at kaste   ) Lidt sjovt, for nu er vi da 4 jeg kender til, som er indenfor en temmelig kort radius, vel ikke over 6 km. Lidt pudsigt.... Vi har en 8 tdl gård vi købte for 2½ år siden, vi er stadig i gang med den, og det er vi nok også når vi bliver begravet engang, vi hygger os med det